ConseggioLigure/zenamt huggingface dataset:
Italiano: # Filippo Angelo Castello (XX sec.)

Non si sa molto di Filippo Angelo Castello, che nel 1930 pubblicò Zena, a Liguria e o sò folclorismo; già dal titolo si comprende che l’autore non voleva andare oltre la celebrazione, un po’ retorica, delle glorie, bellezze e personaggi locali. Era però contrario alla volgarità e ai doppi sensi che erano di moda tra i poeti dialettali dell’epoca e i suoi sonetti sono tutti castigatissimi. Ogni tanto vi si trovano anche versi lirici sostenuti e abbastanza sentiti, che possono essere degni di nota, anche nella rievocazione di fatti e osterie e personaggi che ci sembrano lontanissimi da noi, benché risalgano a neppure cent’anni fa.

Ligure: # Feipo Angeo Castello (sec. XX)

No se sa guæi do Feipo Angeo Castello, che do 1930 o l’à pubricou Zena, a Liguria e o sò folclorismo; za da-o titolo se capisce che l’autô o no voeiva anâ ciù in là da çelebraçion, un pittin retòrica, de glöie, bellesse e personaggi locali. O l’ea peò conträio a-e volgaritæ e a-i sensci doggi che anavan de mòdda tra i poeti dialettali de l’epoca e i seu sunetti en tutti castigatiscimi. De semme in semme se gh’attreuva ascì di versci lirichi sostegnui e sentii à basta, che peuan ëse degni de nòtta, anche inta rievocaçion de fæti e ostaie e personaggi che ne pan lontaniscimi da niatri, con tutto che remontan manco à çent’anni fa.
Italiano: # Filippo Rostan (1896–1973)

Ventimigliese, fu tra i fondatori della rivista intemelia «A Barma Grande», portavoce di un moderato felibrismo tollerato dal regime fascista, in quanto fiancheggiatore delle rivendicazioni irredentiste dell’Italia di allora verso quei territori francesi, che erano un tempo appartenuti allo Stato sabaudo. Uscita in otto numeri tra il 1931 e il 1939, più altri cinque numeri apparsi nel dopoguerra tra il 1961 e il 1974, la rivista ospitava infatti contributi nelle parlate liguri della zona tra Taggia e il Principato di Monaco, che presentano caratteristiche arcaizzanti, tanto lessicali quanto sintattiche. Poeta dalla tenue ispirazione tardo crepuscolare, Rostan si rifece a modelli neoprovenzali, introducendo nella modesta tradizione locale temi e toni, per quei tempi, inconsueti e nuovi.

Ligure: # Feipo Rostan (1896–1973)

Ventemiglioso, o l’ea stæto tra i fondatoî da revista intemelia «A Barma Grande», portavoxe de un moderou felibriximo tollerou da-o regime fascista, perché fianchezzatô de revendicaçioin inredentiste de l’Italia de quelli tempi verso quelli territöi franseixi che unna vòtta favan parte do Stato sabaudo. Sciortia inte eutto numei tra o 1931 e o 1939, ciù atri çinque numei vegnui feua into doppoguæra tra o 1961 e o 1974, a revista a l’ospitava de fæto contributi inte parlæ ligure da zöna tra Taggia e o Prinçipato de Monego, che presentan caratteristiche arcaizzante, tanto lescicale comme scintattiche. Poeta de legia inspiaçion attardâ e crepuscolare, o Rostan o s’é refæto à modelli neoproensæ, con introdue inta modesta tradiçion locale temmi e intonaçioin, pe quelli tempi, no consueti e neuvi.
Italiano: # Flora Mancini (1913–1995)

Di umilissima origine, Flora Mancini è stata per tutta la vita una casalinga dall’esistenza ritirata e appartata; le uniche occasioni di svago erano le villeggiature nei mesi estivi a Ovada, dove si recava col marito, che era il poeta Carlo P. Pessino. Disegnatrice di vaglia, soprattutto del viso femminile, realizzava interessanti ritratti a matita. Le sue poesie sono raccolte ne A coa do pavon (Genova, 1972), ma tante altre sono andate perdute. V. E. Petrucci sottolineava «la modernità del fraseggio e l’inconsuetudine dei temi, che paiono a prima vista di marca strapaesana, e subito hanno verticali riprese nelle emozioni […] e nelle immagini».

Ligure: # Flora Mancini (1913–1995)

De umiliscima origine, a Flora Mancini a l’é stæta pe tutta a vitta unna casænga da l’existensa arretiâ e appartâ; e uniche occaxoin de resciöo ean e villezzatue inti meixi da stæ à Oâ, dond’a l’anava co-o maio, ch’o l’ea o poeta Carlo P. Pessin. Disegnatoa de talento, ciù che tutto do viso femminin, a realizzava interessanti retræti co-o lapi. E seu poexie son accheuggeite inte A coa do Pavon (Zena, 1972), ma tante atre son arrestæ desperse. O V. E. Petrucci o sottoliniava «a modernitæ do fraseggio e a novitæ di temmi, che in sciô momento pan de marca strapaisaña, e de drito an di repiggi verticali inte emoscioin […] e inte imagine».
Italiano: # Francesco Maria Marini (XVII sec.)

Francesco Maria Marini era figlio del Doge Giovanni Agostino e nel 1642 fa rappresentare Il Fazzoletto, commedia plurilingue dove, insieme al genovese del solito Caporale, va in scena anche il bolognese del Dottor Graziano e il toscano piuttosto improbabile parlato da alcuni nobili turchi. Commedia di intenzioni politiche, in cui si esorta il Doge al buon governo, affinché trionfino la ragione e la concordia sulla tirannia e l’arbitrio, risulta di difficile lettura al giorno d’oggi, a causa del linguaggio complesso e pieno di doppi sensi dei suoi personaggi, soprattutto quelli che parlano genovese, e per comprenderlo sarebbero necessarie note esplicative a ogni riga. In questa scena, il Caporale e la sua amante Bellora (Donnola), cui sembra di avere trovato un innamorato più ricco, si punzecchiano e lei cerca di lasciarlo, accusandolo di apostasia e di avere la sifilide. Da notare che «mali» e «mari», sono in genovese antico omofoni, quindi parlando di «imbarcarsi per i mari di Francia» Bellora allude alla possibilità per Caporale di essersi contagiato di «mal francese».

Ligure: # Françesco Maria Marin (sec. XVII)

O Françesco Maria Marin o l’ea figgio do Duxe Zane Agostin e do 1642 o fa representâ Il Fazzoletto, comedia plurilengue donde, insemme a-o zeneise do sòlito Capoâ va in scena ascì o bologneise do Dottô Graçian e o toscan ciufito improbabile parlou da di nòbili turchi. Comedia de intençioin politiche, donde se exòrta o Duxe a-o bon goerno, tanto da fâ trionfâ a raxon e a concòrdia in sciâ tirannia e l’arbitrio, a l’arresta de grammo leze pe-a giornâ d’ancheu, in caxon do lenguaggio complesso e pin de doggi sensci di seu personaggi, mascime quelli che parla zeneise, e pe accapîlo ghe vorrieiva de nòtte esplicative à ògni riga. Inte sta scena, o Capoâ e seu galante Bélloa, che ghe pâ d’avei attrovou un innamoou ciù ricco, se ticòssan e lê a çerca à lasciâlo, con accaxonâlo de apostaxia e d’avei a scifilide. Da osservâ che «mali» e «mari», son omòfoni in zeneise antigo, donca in parlâ de «imbarcâse pe-i moæ de Fransa», Belloa a l’alludde a-a poscibilitæ pe-o Capoâ d’ësise contaggiou de «mâ franseise».
Italiano: # Francesco Puppo (1900-1994)

Nacque a Rosario di Santa Fe in Argentina, ma fu portato a Genova da piccolo e abitò poi a Ponte Organasco e, nella seconda metà della sua esistenza a San Lorenzo della Costa sopra Santa Margherita. Di professione medico, fu anche un delicatissimo pittore di acquerelli, in cui esprimeva lo stesso mondo dei suoi versi, ispirati alla poetica del frammentismo, tutta basata su rapide illuminazioni e descrizioni della realtà naturale. Aveva iniziato a scrivere poesie genovesi già negli anni ’20 e ’30 del secolo scorso, ma si decise a pubblicarle solo mezzo secolo più tardi, nei due volumetti D’arrescoso (1976) e In sciô scheuggio (1981). In una forma autonoma da Firpo, Puppo aveva «sviluppato una sua tendenza a rinnovare le forme tradizionali delle poesia genovese» ( F. Toso ), conservando una propria cifra caratteristica personale.

Ligure: # Françesco Puppo (1900-1994)

O l’ea nasciuo à Rosario de Santa Fe in Argentiña, ma portou à Zena da piccin, e o l’à dapeu abitou à Ponte Organasco e inta segonda meitæ da seu vitta à San Loenso da Còsta sorve Santa Margaita. Mego de profescion, o l’é stæto ascì un delicatiscimo pittô de aquarelli, dond’o l’esprimmeiva o mæximo mondo di seu versci, inspiæ a-a poetica do «frammentiximo», tutta basâ in sce de leste inluminaçioin e descriçioin da realitæ natuâ. O l’aiva comensou à scrive poexie zeneixi za di anni ’20 e ’30 do secolo passou, ma o s’é deçiso à pubricâle solo che mezo secolo apreuvo, inti doî volummetti D’arrescoso (1976) e In sciô scheuggio (1981). Inte unna forma autònoma da Firpo, o Puppo o l’aiva «desviluppou unna seu tendensa à renovâ e forme tradiçionale da poexia zeneise» ( F. Toso ), in conservâ unna seu giffra caratteristica personale.
Italiano: # Franco D’Imporzano (1940-2019)

Era un impiegato di banca, ma ha dedicato anche gran parte della sua vita allo studio e alla valorizzazione della parlata sanremasca; autore e attore teatrale, ha fatto rappresentare dalla Compagnia Stabile «Città di Sanremo» le commedie _L’umbra de Cleupatra_ (1971) e _E bügne du sciù Steva_ (1974), in collaborazione con Nini Sappia _A s’ciürma do Tricche-Tracche_. Di poesia ha pubblicato: _Deixe süneti aragiai e trei puemeti stravaganti_ (1979), _Vedri d’aiga dirse_ (1992) e _A veja magìgura_ (1999). Come poeta, D’Imporzano si è fatto notare, nella sua prima pubblicazione, per l’impegno sociale e satirico contro la situazione di degrado della società del suo tempo, mentre nel suo secondo libro ha dato voce ad una vena più schiettamente lirica, originale e persuasiva.

Ligure: # Franco D’Imporsan (1940-2019)

O l’ea un impiegou de banca, ma o l’à dedicou ascì gran parte da seu vitta a-o studio e a-a valorizzaçion da parlâ sanremmasca; autô e attô tiatrale o l’à fæto rappresentâ da-a Compagnia Stabile «Città di Sanremo» e comedie _L’umbra de Cleupatra_ (1971) e _E bügne du sciù Steva_ (1974), in conlaboaçion con Nini Sappia _A s’ciürma d’u Tricche-Tracche_. De poexia o l’à pubricou: _Deixe süneti aragiai e trei puemeti stravaganti_ (1979), _Vedri d’aiga dirse_ (1992) e _A veja magìgura_ (1999). Comme poeta, o D’Imporzano o s’é fæto nottâ, inta seu primma pubricaçion, pe l’impegno soçiale e satirico contra a scituaçion de degraddo da societæ do seu tempo, tanto che into seu segondo libbro o l’à dæto voxe à unna veña ciù sccettamente lirica, originäia e persuaxiva.
Italiano: # Gabriello Chiabrera (XVI–XVII sec.)

Uno dei più famosi poeti dei suoi tempi, l’immaginoso barocco Chiabrera tentò per primo di introdurre i metri e le strofe della poesia greca e latina nella poesia italiana; era nato a Savona nel 1552, dove morì nel 1638; amico del Cavalli e del Grimaldi Murassana, lo scrittore che affermò di volere in poesia, come il suo compatriota Colombo nelle scoperte geografiche, «o trovar un nuovo mondo o perire», compose alcune canzoni in ligure, nelle quali si ritrova lo stesso ardito sperimentalismo della sua produzione italiana. Scrisse la prefazione alla prima edizione della Cittara Zeneise, in cui riconosceva al Cavalli il genio del Ligure, poiché «la Liguria produce uomini Trovatori, e Trovatori di cose mai immaginate e appena credute.» Anche se non siamo sicurissimi che queste «serenate» siano veramente opera del Chiabrera, esse costituiscono senz’altro la testimonianza di un interesse locale per la poesia ligure, influenzato dalla contemporanea letteratura genovese, che non poteva fare a meno di trovare continuatori nella letteratura ligure dei secoli a venire.

Ligure: # Gabriê Ciabrea (sec. XVI–XVII)

Un di ciù avvoxæ poeti di seu tempi, l’immaginoso baròcco Ciabrea o l’à çercou pe-o primmo à introdue i metri da poexia grega e latiña inta poexia italiaña; o l’ea nasciuo à Saña do 1552, ond’o l’é mòrto do 1638; amigo do Cavallo e do Grimado Moassaña, o scrittô ch’o l’aiva dito de voei, comme o seu compatriòta Colombo «ò attrovâ un neuvo mondo, ò moî», o l’à scrito ascì træ cansoin in ligure, donde se peu attrovâ o mæximo ardio sperimentaliximo da seu produçion italiaña. O l’aiva scrito a prefaçion a-a primma ediçion da Çittara Zeneise, donde o reconosceiva into Cavallo o genio do Ligure, apreuvo che «a Liguria a produe òmmi Trovatoî, e Trovatoî de cöse no mai stæte imaginæ e à ïsa à ïsa stæte creddue». Sciben che no semmo guæi segui che ste «serenate» seggian d’in davei euvia do Ciabrea, sens’atro son a testemoniansa de un interesse locale pe-a poexia ligure, stæto influensou da-a contemporania lettiatua zeneise, ch’o no poeiva fâ de meno de avei unna continuaçion inta lettiatua ligure di secoli à vegnî.
Italiano: # Gaetano Gallino (XVIII sec.)

Stefano De Franchi aveva incoraggiato il suo amico Gaetano Gallino, pittore della cui vita non si sa molto, a rappresentare in una serie di dipinti i fatti della rivolta popolare del 10 dicembre 1746 contro gli austro piemontesi. Il Gallino preferì rispondere alla richiesta dell’amico con una serie di diciannove sonetti, per nulla tesi ad esaltare l’erosimo e la guerra, tranne che in qualche momento, ma piuttosto pieni di una felicità pensierosa e quasi del senso della vanità di tutte le cose.

Una cannonata sfiora il generale Botta Adorno,[^1] che per poco non va all’altro mondo, ma il generale è poi riuscito a fuggire attraverso le montagne. Il Gallino gli augura di andare fino in capo al mondo, dove si trova – secondo una tradizione – la pietra, da cui nascono tutti venti e le tempeste del mondo.

[^1]: Il generalissimo Botta Adorno comandava l’esercito austriaco ed era di origine ligure; c’era un vecchio rancore tra lui e il patriziato genovese, in quanto i suoi antenati erano stati esiliati; la popolazione genovese lo aveva in odio, considerandolo un traditore.

Nel complesso, il poeta non è tanto preso dall’esaltazione del fatto guerresco, ma mostra piuttosto la tendenza a ragionare, a riflettere sulle glorie passate di Genova che, come sono venute, potranno un giorno essere dimenticate, o passare in secondo piano.

Ligure: # Gaitan Gallin (sec. XVIII)

O Steva De Franchi o l’aiva incoraggio o seu amigo Gaitan Gallin, pittô da vitta do quæ no se sa guæi ninte, à representâ inte unna serie de quaddri i fæti do sollevo popolare di 10 dexembre 1746 contra i austro-piemonteixi. O Gallin gh’é stæto ciù cao responde a-a domanda de l’amigo con unna serie de dixineuve sunetti, nint’afæto teixi à exartâ l’eroiximo e a guæra, feua che inte quarche momento, ma ciù fito pin de unna feliçitæ pensamentosa e tòsto do senso da vanitæ de tutte e cöse.

Unna cannonâ a l’é passâ da-a vexin a-o generale Bòtta Adorno,[^1] à reisego de mandâlo à l’atro mondo, e o generale o l’é dapeu arriescio à scappâ de pe-e montagne. O Gallin o ghe prega d’anâ fiña in cao do mondo, donde se treuva – segondo unna tradiçion – a pria, de donde nasce tutti i venti e e tempeste do mondo.

[^1]: O generaliscimo Bòtta Adorno o commandava l’exerçito austriaco e o l’ea d’origine ligure; gh’ea da ruzze vegia tra lê e i patriçi zeneixi, apreuvo che i seu antenati ean stæti foestæ; a popolaçion zeneise a ghe l’aiva in grinta, in tegnîlo pe un treitô.

O poeta into complesso o no l’é tanto piggiou da l’exartaçion do fæto guerresco, ma o l’à ciù fito a tendensa à raxonâ, à riflette in scê glöie passæ de Zena che, comme son vegnue, porrian un giorno ëse ascordæ, ò passâ in segondo cian.
Italiano: # Giambattista Rapallo (1848–1929)

Fu medico molto stimato e assiduo collaboratore del giornale umoristico «Il Successo», dove firmava con lo pseudonimo di «Baciccia»; predilesse la forma del sonetto e la sua produzione letteraria è quasi esclusivamente a carattere comico e satirico, ma a distanza di tempo bisogna riconoscere che i suoi versi sono spesso più spiritosi e più azzeccati di quelli di altri bozzettisti più conosciuti, suoi contemporanei e successori, anche in altre parlate italiane. Almeno «Baciccia» colpiva sicuro e senza peli sulla lingua, senza contare la qualità del suo genovese, non di rado più schietto e genuino di quello di molti. Alcune delle sue battute sono divenute così popolari da circolare ancora oggi quali barzellette anonime, e in qualche occasione pare abbiano fornito lo spunto a sketches del noto comico Giuseppe Marzari. Le sue poesie sono in gran parte raccolte nel volume _Baciccia_ (1927).

[^1]: in senso ironico e figurato: un mascalzone.

Qualche volta Baciccia lascia i suoi prediletti temi bozzettistici e comici per toccare argomenti più seri. Entusiasta, come tutti i suoi contemporanei del «secolo dei lumi» e del Ballo Excelsior, per i grandi progressi compiuti dalla scienza moderna, vi dedica dei versi in cui raggiunge un efficace equilibrio artistico e poetico.

Ligure: # Giambattista Rapallo (1848–1929)

O l’é stæto un mego ben assæ astimmou e asciduo conlaboatô do giornale umoristico «Il Successo», dond’o firmava co-o nomiagio de «Baciccia»; gh’ea cao a forma metrica do sunetto e a seu produçion letteräia a l’ea tòsto areo à carattere còmico e satirico, ma co-o passâ di anni bisà ammette che i seu versci son de soventi ciù spiitoxi e ciù indovinæ de quelli de atri bossettisti ciù conosciui, seu contemporanii e successoî, anche inte de atre parlæ italiañe. A-o manco o «Baciccia» o ê cioccava secche e sensa pei in sciâ lengua, sensa contâ a qualitæ do seu zeneise, no de ræo ciù sccetto e genuin de quello de tanti. Quarchiduña de seu battue a l’é vegnua mai tanto de quello popolare ch’a gia ancon oua comme unna barselletta anònima, e de belle vòtte pâ ch’aggian dæto o sponto à de scenette de l’avvoxou còmico Giöxeppe Marzari. E seu poexie son asquæxi tutte accheuggeite into volumme _Baciccia_ (1927).

[^1]: in senso irònico e figuou: un mascarson.

De vòtte, o Baciccia o lascia i seu cai temmi bossettistichi e còmichi pe toccâ di argomenti ciù seri. Comme tutti i seu contemporanii do «secolo di lummi» e do Ballo Excelsior, pe-i grendi progresci da sciensa moderna, o ghe dedica di versci, donde o l’arriva à un bon equilibrio artistico e poetico.
Italiano: # Luigi De Stefani (1887–1961)

Impiegato postale, iniziò nel primo dopoguerra a comporre poesie satiriche su L’Eco della Riviera; con l’altro noto poeta dialettale sanremese Vincenzo Jacono crearono la coppia di popolani «Mastr’Antò u Basté» e «Bigin Sciacastrasse» che si alternavano a scrivere sonetti satirici sulle colonne del giornale. Il primo è un vecchio brontolone e tradizionalista, ma saggio e con la testa a posto e la seconda una lavandaia non meno tradizionalista, ma pettegola e chiacchierona. In qualche occasione i due personaggi furono portati in scena, come nel caso di Buriana, rappresentata nel 1952, dove si trova anche una delle poesie più famose di De Stefani: Caru mei campanin.

In questo monologo l’autore, messe da parte per una volta beghe municipale e nostalgie di campanile, fa parlare un personaggio che mette a nudo l’amara verità, espressa tra il grottesco e il malinconico, che la verità non si può dire.

Ligure: # Gin De Stefani (1887–1961)

Impiegou de Pòste, o l’aiva comensou do primmo doppoguæra à compoñe de poexie satiriche in sce L’Eco della Riviera; insemme con l’atro poeta dialettale sanremmasco Viçenso Jacono aivan creou a cobbia de popolen «Mastr’Antò o Basté» e «Bigin Sciaccastrasse» che se davan o cangio à scrive di sunetti satirichi in scê pagine do giornale. O primmo o l’é un vegio mogognon e tradiçionalista, ma saio e co-a testa à pòsto e a segonda unna bugaixe no meno tradiçionalista, ma pettellea e ciætosa. Inte quarche occaxon i doî personaggi son stæti portæ in scena, comme into caxo de Buriana stæta rappresentâ do 1952, donde se treuva ascì uña de poexie ciù avvoxæ do De Stefani: Caru mei campanin.

Inte sto monòlogo l’autô, stæte misse da banda pe unna vòtta bæghe muniçipale e nostargie de campanin, o fa parlâ un personaggio, ch’o mette à nuo l’amaa veitæ, espressa tra o grottesco e o melancònico, che a veitæ a no se peu dî.
Italiano: # Gio. Francesco Baffico (XVII sec.)

Nel poemetto Lamento de Lucrezia in ra morte de sò galante del padre barnabita Gio. Francesco Baffico, oratore ufficiale della Repubblica, all'intenzione parodistica simile a quella di certe poesie del Rossi, si aggiunge quella di imitare la parlata delle classi popolari dei suoi tempi e vi si distingue una sua verità ambientale e linguistica. Bellè, un abitante della zona della Darsena, innamorato di Lucrezia, figlia della fornaia, è stato ucciso in una rissa con quelli del Molo, e la notizia viene portata alla sua donna, che si lascia andare a lamenti e pianti, nella parlata della Darsena (di quei tempi).

Ligure: # Gio. Françesco Baffico (sec. XVII)

Into poemetto Lamento de Lucrezia in ra morte de sò galante do paddre barnabita Gio. Françesco Baffico, oratô offiçiale da Repubrica, à l’intençion parodistica scimile à quella de çerte poexie do Rosso, se azzonze quella de imitâ o parlâ de classe popolare di sò tempi e se ghe distingue unna sò veitæ ambientale e linguistica. O Bellé, un darseniello innamoou da Lugreçia, figgia da fornæa, o l’é stæto ammassou inte unna riscia con quelli do Meu, e a notiçia a vëgne portâ a-a seu galante, ch’a se lascia anâ à lastime e centi, inta parlâ da Darsena (de quelli tempi).
Italiano: # Giovanni Ghione (1952)

Ghione è nato a Savona nel 1952, ma vive a Varazze e ha lavorato a Genova come funzionario della Regione Liguria; si è interessanto di storia religiosa e locale. Nella sua poesia, Ghione si distacca a poco a poco dall’influenza di Firpo e alterna toni narrativi, come nella sua prima raccolta Navego incontro a-o sô (1988), ad altri schiettamente lirici; come ha scritto F. Toso: «sembra orientarsi verso l’evocativa allusività del frammento, in cui si accumulano immagini spesso felici, solarmente composte nella loro conclusa coerenza». F. Gallea, da parte sua, nella presentazione a Çercando a luxe (2010) fa osservare come «i risultati migliori si colgono in quelle liriche dove il cuore vince sulla ragione e il sentimento scaturisce e diviene comunicativo, e in quelle dove si intessono quadretti e ambienti intimi e raccolti». Secondo Maurizio Cucchi, invece, «a Ghione piace giocare con i versi… segue la strada del pittoresco vernacolare. Tutto bene, anche se, al contrario di ciò che si potrebbe pensare, arrivare alla poesia con questi mezzi, è ancora più difficile…». Quest’ultima citazione ci conferma che la critica italiana nella poesia «vernacolare» cerca sempre il «pittoresco», tipico di una concezione riduttiva e minore, che nel caso del Ghione non costituisce certo la caratteristica più importante.

Nei suoi versi Ghione esprime un vivo sentimento del tempo che passa inesorabile, e segna i momenti della vita, che si possono ricuperare con la memoria.

Ligure: # Gioane Ghion (1952)

O Ghion o l’é nasciuo à Saña do 1952, ma o vive à Vaze e o l’à travaggiou à Zena comme fonçionäio da Region Liguria; o s’é interessou de Stöia religiosa e locale. Inta seu poexia o Ghion o se destacca da maniman da l’influensa do Firpo e o l’alterna toin narrativi, comme inta seu primma cheuggeita Navego incontro a-o sô (1988), à di atri sccettamente lirichi; comme o l’à scrito o F. Toso: «o pâ orientâse verso l’evocativa alluxivitæ do frammento, donde se ammuggia de imagine de soventi feliçe, solarmente compòste inta seu conclusa coerensa». O F. Gallea, da parte seu, inta seu presentaçion à Çercando a luxe (2010) o fa osservâ comme «i megio risultati se cheuggian inte quelle liriche donde o cheu o â vinse in sciâ raxon e o sentimento o sccionfa e o vëgne à ëse communicativo, e inte quelle donde se tesce quaddretti e ambienti intimi e accheuggeiti». Segondo o Maurizio Cucchi, in cangio, «O Ghion gh’é cao demoâse co-i versci… o va apreuvo a-a stradda do pittoresco vernacolare. Tutto ben, mæximo se, a-o conträio de quello che se porrieiva pensâ, arrivâ a-a poexia con sti mezi chì, o l’é de ancon ciù grammo fâ…». St’urtima çitaçion a ne conferma che a critica italiaña inta poexia «vernacolare» a çerca delongo o «pittoresco» tipico de unna conçeçion reduttiva e minô, che into caxo do Ghion a no l’é de seguo a caratteristica ciù importante.

Inti seu versci o Ghion o l’esprimme un vivo sentimento do tempo ch’o passa inesorabile, e o marca i momenti da vitta, che se peuan recupeâ co-a memöia.
Italiano: # Giuseppe Cassinelli (1928–2017)

Nato a Dolcedo (IM), è stato un acuto studioso di poeti liguri del Novecento e finissimo critico letterario: ha curato tra l’altro l’edizione dei carteggi Pascoli-Novaro, Ettore Serra-Titta Rosa, Boine-Novaro; si ricordino inoltre i suoi studi su Aldo Capasso, su Giovanni Boine e i poeti de La Riviera Ligure, nonché l’edizione di tutte le poesie di Mario Novaro. Riservato e introverso, la sua opera poetica rara e preziosa nella parlata del borgo natio si può approssimativamente accostare a quella di Edoardo Firpo, per lo stupore quasi infantile che l’autore esprime di fronte al mondo della natura e al fluire della vita, e l’attitudine a trasfigurare il paesaggio intonato agli stati d’animo. Diversamente dal Firpo, però, l’ispirazione del Cassinelli è caratterizzata da una fermissima fede in Dio.

Se si confronta questo testo con A puira di F. Rostan, si nota come uno stato d’animo sostanzialmente identico venga espresso in modo assai più scaltrito e fonicamente studiato.

Ligure: # Giöxeppe Cascinelli (1928–2017)

Nasciuo à Dôçeo (IM), o l’é stæto un aguo studioso di poeti liguri do Neuveçento e finiscimo critico letteräio: o l’à cuou tra l’atro l’ediçion di cartezzi Pascoli-Novaro, Ettore Serra-Titta Rosa, Boine-Novaro; da arregordâse ascì i seu studdi in sciô Aldo Capasso, in sce Giovanni Boine e i poeti de La Riviera Ligure, e anche l’ediçion de tutte e poexie do Mario Novaro. Reservou e introverso, a seu euvia poetica ræa e preçiosa inta parlâ do paise ond’o l’ea nasciuo a se peu accostâ pöcassæ à quella do Doardo Firpo, pe-o stupô tòsto da figgeu che l’autô o l’esprimme de fronte a-o mondo da natua e a-o strixellâ da vitta, e a propenscion à transfiguâ o paisaggio intonou a-i stati d’animo. De despægio da-o Firpo, into Cascinelli gh’é unna fermiscima fede into Segnô, chi caratterizza tutta a seu inspiaçion.

Se se confronta sto testo con A puira de F. Rostan, se peu osservâ che un stato d’animo in sostansa pægio o vëgne espresso inte un mòddo ben ben ciù scötrio e fonicamente studiou.
Italiano: # Giuseppe Cava (1870–1940)

Savonese, operaio di fede anarchica, autodidatta, perse una gamba a causa di un incidente sul lavoro e divenne poi tipografo e giornalista. Condannato a sei mesi di carcere nel 1894, una volta scontata la pena fu in Francia, Svizzera e Germania. Tornò a Savona nel 1902, e iniziò la pubblicazione del settimanale Il marciapiede. Nel 1934 fu assunto presso la civica biblioteca A. G. Barrili, da cui venne però licenziato quattro anni dopo, per ragioni politiche. Le sue poesie savonesi sono raccolte nella silloge Into remoin (1930); da esse tuttavia, fors’anche per essere state pubblicate in tempo di dittatura, non traspare affatto la passione politica dell’autore, ma sono soffuse da una moderata cantabilità, un tenue paesaggismo e un’attenzione vernacolare per il colore locale. Nei suoi versi più riusciti, il Cava (conosciuto anche col soprannome «Beppin da Cà») ricorda la musicalità dell’illustre conterraneo Gabriello Chiabrera, ma il tutto sa un po’ di un’arcadia in ritardo. Nel ciclo di poesie dedicate alla figlioletta morta, il libero pensatore Cava trova invece commoventi accenti di spiritualità.

Questa poesia e la successiva, molto adatte ad essere musicate, sono state cantate da Roberta Alloisio e raccolte rispettivamente nei suoi album _Lengua Serpentina_ e _Janua_.

Ligure: # Giöxeppe Cava (1870–1940)

Savoneise, o l’ea un operäio de fede anarchica, autodidatta; dòppo avei perso unna gamba in sciô travaggio in caxon de unna desgraçia, o l’é vegnuo à ëse stampou e giornalista. Stæto condannou à sei meixi de prexon do 1894, dòppo avei scontou a peña o l’é anæto in Fransa, Svissea e Germania. O l’é vegnuo torna à Saña do 1902, e o l’à comensou à pubricâ o settemanâ Il Marciapiede. Do 1934 l’an piggiou inta çivica biblioteca A. G. Barrili, ma o l’é stæto liçençiou quattr’anni apreuvo, pe raxoin politiche. E seu poexie savoneixi son accheuggeite into volumme Into remoin (1930) e, fòscia anche pe ëse sciortie in tempo de dittatua, no lascian straluxî afæto a pascion politica de l’autô, ma son imbeviæ da unna modeâ cantabilitæ, un legio paisaggiximo e unn’attençion vernacolare pe-o cô locale. Inti seu versci ciù arriescii, o Cava (conosciuo ascì co-o nomiagio «Beppin da Cà») o fa vegnî in cheu a muxicalitæ de l’inlustre conterraneo Gabriê Ciabrea, ma tutto l’insemme o ne sa un pittin de Arcadia in retardio. Into çiclo de poexie stæte dedicæ a-a seu figgetta mòrta, o libeo pensatô Cava o l’attreuva, in cangio, di commoventi açenti de spiitualitæ.

Sta poexia e quella apreuvo, adattiscime à ëse muxicæ, son stæte cantæ da-a Roberta Alloisio e accheuggeite respettivamente inti seu albi _Lengua Serpentina_ e _Janua_.
Italiano: # Giuseppe Peragallo (1812–1849)

Peragallo era conosciuto per le sue Canzoni Sacre Popolari in italiano, che avevano una grande diffusione e nel 1870 erano già arrivate a ventiquattro edizioni; in genovese la sua vena fu piuttosto occasionale, stando a quanto scrivono gli editori nella prefazione all’edizione 1870 delle sue poesie: «la maggior parte scritte, o per meglio dire, improvvisate nelle pubbliche Accademie nel Seminario Arcivescovile, spirano brio, grazia, naturalezza, non separate da quella castigatezza tipica della sua bella anima». Una delle sue poesie genovesi più conosciute veniva immancabilmente declamata a Natale dai bambini in piedi su di una sedia davanti al Presepio nelle chiese: «Cao Bambinetto dexiderou / ah, scialla scialla che t’ò trovou…» e si trova inserita per errore come opera di un anonimo savonese ne _O Cicciollâ_. Antologia della poesia savonese (Lodola, Savona, 1930).

Di sentimenti liberali, repubblicani e antiaustriaci, Peragallo in questo testo ci dà «un caratteristico esempio di poesia civile, legata a temi risorgimentali, interessanto soprattutto come fenomeno di gusto e come testimonianza della funzione divulgatrice, affidata all’espressione genovese nel periodo preunitario» [1].

[1] F. Toso, _La letteratura ligure in genovese e nei dialetti locali_, Le Mani, Recco, 2009.

Ligure: # Giöxeppe Peagallo (1812–1849)

O Peagallo o l’ea conosciuo pe-e seu Canzoni Sacre Popolari in italian, ch’aivan unna grande diffuxon e do 1870 ean za arrivæ à vintiquattro ediçioin; in zeneise a seu veña a l’ea ciufito occaxonä, segondo quante scrivan i editoî inta prefaçion à l’ediçion 1870 de seu poexie: «…e ciù tante, stæte scrite, ò pe megio dî, improvisæ inte de pubriche Academie into Semenäio Arçivescovî, spian brio, gaibo, natualessa, no separæ da quella gastigatessa tipica da seu bella anima». Uña de seu poexie zeneixi ciù conosciue â divan inmancabilemente à Dënâ i figgeu in pê in sce unna carrega de promê a-o Preseppio inte gexe: «Cao Bambinetto dexiderou / ah, scialla scialla che t’ò trovou…» e a se treuva inseia pe errô comme euvia de un anònimo savoneise inte _O Cicciollâ_. Antologia della poesia savonese (Lodola, Saña, 1930).

De sentimenti libeali, repubrichen e antiaustriachi, o Peagallo inte sto testo o ne dà «un caratteristico exempio de poexia çivile, ligâ à temmi risorgimentali, interessante soviatutto comme fenòmeno de gusto e comme testemoniansa da fonçion divulgatoa, affiâ à l’esprescion zeneise into periodo avanti l’Unitæ d’Italia» [1].

[1] F. Toso, _La letteratura ligure in genovese e nei dialetti locali_, Le Mani, Recco, 2009.
Italiano: # Guido Nilsen (1893–1964)

Nato a Genova da padre norvegese affermato commerciante in darsena, Nilsen fu meno avveduto del genitore nelle questioni economiche e si ridusse a poco a poco in condizioni finanziarie disagiate. La sua poesia privilegia stati d’animo malinconici, «per lo più legate ad una considerazione dolorosamente fatalistica della vita» [1], cui sembrano porre rimedio solo la fede religiosa, o il ricordo dei momenti felici. Scrisse anche in italiano e in francese e fu sportivo conosciutissimo in città, quale praticante la pallanuoto.

Il compiacimento musicale di molte liriche del Nilsen, e di alcuni altri autori che abbiamo menzionato finora, non può non rimandare a certi sviluppi intimisti e malinconici della ben nota «scuola» cantautorale genovese; anche se non vi sono elementi che ci consentano di pensare ad un influsso diretto della poesia genovese sui cantautori, o viceversa, si può comunque fare riferimento ad un comune stato d’animo, ad uno spirito del tempo e del luogo, il senso crepuscolare di una città antica, che abbia informato impalpabilmente e in misura variabile l’opera di tutti questi autori, peraltro così diversi tra loro.

L’amore per la vita di mare è uno dei temi fondamentali della poesia di Nilsen, che ne trae spunto per meditazioni esistenziali; ritorna in questi versi anche il tema della navigazione come fuga da una realtà percepita come ostile e angosciosa, che abbiamo già incontrato nei versi di Opisso.

[2] fascia: terrazzamento artificiale di una collina a scopo coltivo, tipico dell’entroterra ligure.

Ligure: # Guiddo Nilsen (1893–1964)

Nasciuo à Zena da poæ norvegin affermou commersante in darsena, o Nilsen o l’é stæto meno à l’euggio de seu poæ inte costioin econòmiche e o s’é reduto da maniman à condiçioin finançiäie desaxæ. A seu poexia a privilegia di stati d’animo melancònichi, «pe-o ciù ligæ à unna conscideaçion fatalistica da vitta» [1], che pan che gh’attreuvan recatto sôo che inta fede religiosa, ò o regòrdo di momenti feliçi. O l’à scrito ascì in italian e franseise e o l’é stæto sportivo conosciuo comme tutto in çittæ, comme pratticante do ballon da neuo.

O compiaximento muxicale de tanto liriche do Nilsen, e de quarche atro autô ch’emmo mensunou finoua, o no peu no tramandâ à çerti desviluppi intimisti e melancònichi da ben conosciua «scheua» di cantautoî zeneixi; mæximo se no gh’é di elementi che ne consentan de pensâ à un influscio diretto da poexia in zeneise in scî cantautoî, ò a-a reversa, se peu tutti i mòddi fâ rifeimento à un mæximo stato d’animo, à un spiito do tempo e di pòsti, o senso de descazzimento de unna çittæ antiga, ch’a l’agge infloio sensa dâlo à divedde e inte varia mesua in sce l’euvia de tutti sti autoî, d’atra parte mai tanto despægi fra de lô.

L’amô pe-a vitta de mâ a l’é un di temmi fondamentali da poexia do Nilsen, ch’o ne piggia occaxon pe de meditaçioin existençiale; ven torna inte sti versci anche o tema da navegaçion comme mainea de scappâ da unna realitæ ch’a l’é sentia comme nemiga e piña de erlia, ch’emmo de za incontrou inti versci do Opisso.

[2] fascia: terrassamento artefiçiale de un bricco pe cortivâ, tipico de l’entrotæra ligure.
Italiano: # Istruzioni a Sigurano

Testimonianze d’un uso del volgare genovese da parte della Cancelleria del Comune appaiono fin dalla prima metà del secolo XIV. Il genovese assume funzioni di lingua scritta ufficiale accanto (ma molto in subordine) al latino, poiché le varie magistrature dello Stato usano continuativamente lo stesso volgare a livello parlato. Lo Spotorno (1821) nomina un Antonio Cavanna, giureconsulto e uomo politico che tra il 1390 e il 1430 fu oratore in genovese molto famoso. Risalgono alla metà del Trecento le istruzioni politiche, indirizzate dal Comune di Genova a Sigurano, affinché difenda a Famagosta le ragioni di Genova di fronte al Re di Cipro; i Padri del Comune, con le istruzioni, forniscono a Sigurano una traccia di ciò che dovrà dire al Re, se quest’ultimo si dovesse mostrare contrario agli interessi di Genova e dei mercanti presenti in Cipro.

Ligure: # Instruçioin à Seguan

Testemonianse de un deuvio do vorgâ zeneise da parte da Cançellaia do Commun compariscian scin da-a primma meitæ do secolo XIV. O zeneise o l’assumme fonçioin de lengua scrita offiçiâ da-a rente (ma assæ in subòrdene) a-o latin, apreuvo che e varie magistratue do Stato deuvian à reo o mæximo vorgâ à livello parlou. O Spotorno (1821) o mensuña un Antögno Cavanna, giureconsulto e òmmo politico che tra o 1390 e o 1430 o l’ea oratô in zeneise ben ben avvoxou. Remontan a-a meitæ do Trexento e instruçioin politiche, stæte indirissæ da-o Commun de Zena à Seguan, tanto che à Famagosta o defende e raxoin de Zena de fronte a-o Re de Çipro; i Poæ do Commun, insemme co-e instruçioin, forniscian à Seguan unna trassa de cös’o doviâ dî a-o Re, se st’urtimo o se dovesse mostrâ conträio a-i interesci de Zena e di mercanti presenti in Çipro.
Italiano: # Jean Aicardi (1923)

Giornalista, commediografo e rievocatore, in italiano, delle patrie memorie, Aicardi pubblicò in genovese le due raccolte di versi E mæ prie e Pan föe entrambe del 1977, con l’intenzione di divulgare i valori della genovesità, per come lui li vedeva. È un poeta che di lirico ha ben poco e la sua è piuttosto della prosa versificata; inoltre molte volte inciampa in toni enfatici e declamatori, ma se ne può apprezzare il tentativo di mettere in luce gli elementi positivi di tanti luoghi comuni, correnti a proposito di Genova e dei genovesi.

Ligure: # Jean Aicardi (1923)

Giornalista, comediògrafo e rievocatô, in italian, de patrie memöie, o Aicardi o l’à pubricou in zeneise e doe cheuggeite de versci E mæ prie e Pan föe, tutte doe do 1977, con l’intençion de divorgâ i valoî da zeneixitæ, comm’o î veddeiva lê. O l’é un poeta che de lirico o no l’à guæi ninte e a seu a l’é ciufito da preusa in versci; in ciù, de belle vòtte o s’ingamba inte di toin enfatichi e declamatöi, ma se ne peu apprexâ a tentativa de mette in luxe i elementi poxitivi de tanti leughi commuin, che gia in fæto de Zena e de zeneixi.
Italiano: # La raxone de la Pasca (XV sec.)

_La raxone de la Pasca_ è un incunabolo, di cui sono conosciute solo due esemplari, e conta diversi primati: poiché risale al 1474, è il primo testo a stampa che sia uscito in Liguria, il primo «lunäio» stampato da queste parti, e uno dei primi in Italia. Non si sa con sicurezza chi l’abbia scritto, ma in parte è un estratto, tradotto in una specie di volgare molto genovesizzante, di due opere dovute all’umanista Jacopo Bracelli: la Descriptio Orae Ligusticae e il De claris Genuensibus Libellus. Le citazioni, benché apocrife, da Dante e tutto l’insieme fanno pensare a una persona di cultura, forse un religioso, che in modo velato prende posizione nella politica dei suoi tempi e La raxone si inserisce nel filone di poesia civile che fin dal principio caratterizza la letteratura in genovese; secondo F. Toso, «rappresenta uno degli anelli che consentono la lettura dei documenti letterari in genovese secondo quella progressione che permette di organizzarli in una “storia” originale, di esperienze linguistiche, culturali e, in senso ampio, artistiche».

L’anonimo autore fa una descrizione di tutto il golfo ligure, dalla Turbia fino a capo Corvo, confermando che, allora come oggi, quello sono i confini della Liguria.

Segue un elogio dei liguri illustri e delle loro imprese, adducendo vari esempi del loro coraggio e della loro lealtà e abnegazione.

Ligure: # La raxone de la Pasca (sec. XV)

_La raxone de la Pasca_ o l’é un incunabolo, do quæ son conosciui solo che doî exemplari, e o conta varri primmati: dæto ch’o remonta a-o 1474, o l’é o primmo testo à stampa ch’o segge sciortio in Liguria, o primmo «lunäio» stæto stampou da ste bande, e un di primmi in Italia. No se sa con seguessa chi l’agge scrito, ma unna parte a l’é un estræto, vortou inte unna qualitæ de vorgâ ben ben azeneisou, de doe euvie dovue à l’umanista Jacopo Bracelli: a Descriptio Orae Ligusticae e o De claris Genunsibus Libellus. E çitaçioin, sciben apòcrife, da Dante e tutto l’insemme fan pensâ à unna persoña de coltua, fòscia un religioso, che in mainea velâ o piggia poxiçion inta politica di seu tempi e La raxone a s’inseisce into filon de poexia çivile che scin da-o prinçipio o caratterizza a lettiatua in zeneise; segondo o F. Toso, «a representa un di anelli che consentan a lettua di documenti letteräi in zeneise segondo quella progrescion ch’a permette de organizzâli inte unn’istöia originäia, de espeiense lenguistiche, coltuale e, in senso ancio, artistiche».

L’anonimo autô o fa unna descriçion de tutto o gorfo ligure, da-a Turbia, fin a-o Cao Cröo, in confirmâ che, alantoa comme oua, quelli son i termi da Liguria.

Ven apreuvo un lözo di zeneixi inlustri e de seu impreise, con addue varri exempi do seu grande animo e da seu lealtæ e abnegaçion.
Italiano: # Laudi religiose

Fra Trecento e Quattrocento si diffonde una produzione laudistica di provenienza centro-italiana, in parte basata direttamente sui testi di Jacopone da Todi; gli insistiti richiami alla concordia e all’espiazione sembrerebbero accordarsi ben con un momento storico così torbido e a una città dilaniata dalle lotte intestine. In questa lauda XVI, l’attenzione del poeta è tutta centrata su di un solo particolare della scena della Passione, il colpo di lancia, e la situazione viene analizzata da tutti i punti di vista. Da osservare che il nome del centurione Longino nella parlata popolare, fino a qualche anno fa, aveva finito per essere identificato con quello del demonio.

Ligure: # Laude religiose

Fra Trexento e Quattroçento se diffonde unna produçion laudistica de proveniensa çentro-italiaña, in parte basâ direttamente in scî testi do Iacopone de Todi; i inscistii reciammi a-a concòrdia e à l’espiaçion parrieivan accordâse ben con un momento istòrico mai tanto storbio e à unna çittæ dilaniâ da-e lòtte intestiñe. Inte sta laude XVI, l’attençion do poeta a l’é tutta çentrâ in sce un solo particolâ da scena da Pascion, o corpo de lansa, e a scituaçion a vëgne çerneggiâ da tutti i ponti de vista. Da osservâ che o nomme do çenturion Longin, into parlâ popolare fin à quarche anno fa, o l’aiva finio pe ëse identificou con quello do diao.
Italiano: # Livio Gianolla (1938)

È di Arcola e, nei due volumi _Dar castelo au razao_ (1981) e _Lungo vota e vioi_ (1988), ha descritto la vita contadina del suo paese, vita che sta scomparendo, e i suoi personaggi, senza alcuna idealizzazione, ma cercando di conservarne la memoria per quel che era; infatti, Gianolla, già dalle prime avvisaglie di quella che ora chiamiamo realtà «fluida», si sentì mancare la terra sotto i piedi, perché tutto quel mondo di sicurezze, quel terreno solido, che per secoli era stato la base della vita del paese, a poco a poco franava e lasciava il posto a relazioni sociali artificiose, a una vita senza più appoggi, senza porti sicuri. La poesia di Gianolla è dunque da interpretare – dice F. Toso – come «la difesa contro gli assalti del tempo di qualcosa che è ancora vivo e palpitante». Un qualcosa, aggiungiamo, che decade e si degrada inavvertitamente, insieme con tutto il resto del mondo.

In queste poesie, l’innamorata descrizione del paesaggio ligure trascolora e si unisce con le memorie d’un padre e di tutta una vita, dedicata al lavoro e al dovere verso la famiglia.

Ligure: # Livio Gianolla (1938)

O l’é de Arcoa e, inti doî volummi _Dar castelo au razao_ (1981) e _Lungo vota e vioi_ (1988), o l’à descrito a vitta contadiña do seu paise, ch’a l’é apreuvo à scentâ, e i seu personaggi, sensa nisciuña idealizzaçion, ma in çercâ de conservâne a memöia pe quello ch’a l’ea; in fæto, o Gianolla, za da-e primme avvisagge de quella che oua ciammemmo realtæ «fluida», o s’è sentio comme mancâ a tæra sotta i pê, perché tutto quello mondo de seguesse, quello terren södo, che pe di secoli o l’ea stæto a base da vitta do paise, da maniman o deliggiava e o lasciava o pòsto à de relaçioin soçiale artefiçiose, à unna vitta sensa ciù arrembi, sensa pòrti segui. A poexia do Gianolla a l’è donca da interpretâ – dixe o F. Toso – comme «a defeisa contra i assati do tempo de quarcösa ch’o l’é ancon vivo e ch’o parpella». Un quarcösa, azzonziëscimo niatri – ch’o descazze e o se degradda in desdaxo, insemme con tutto o resto do mondo.

Inte ste poexie, l’innamoâ descriçion do paisaggio ligure a cangia de cô e a se mesccia con e memöie de un poæ e de tutta unna vitta, stæta dedicâ a-o travaggio e a-o dovei verso a famiggia.
Italiano: # Luigi Notari (1879–1961)

Ingegnere, direttore dei Lavori Pubblici nel Principato di Monaco e successivamente assessore comunale, creò il Giardino Esotico, uno dei più originali e ammirati parchi della Riviera. Fondò il Comitato delle Tradizioni Monegasche e nel 1927 pubblicò A legenda de Santa Devota, poema nazionale monegasco. Per sua iniziativa si ebbe, a partire dal 1931, il Festin Munegascu, manifestazione che nasceva dalla collaborazione dei comitati delle tradizioni di Monaco, Mentone e Ventimiglia, parallelamente alla pubblicazione de A barma grande, antologia che raccoglieva ogni anno la produzione degli scrittori intemeli in lingua ligure. È anche autore di testi teatrali. Altre opere: _Bülüghe munegasche_ (1941), _Quelques notes sur le traditions de Monaco_ (1960). Nella contesa tra Italia e Francia per il possesso delle terre liguri «irredente» il Notari ambiva a porsi come ago della bilancia.

Ligure: # Luì Notari (1879–1961)

Inzegnê, direttô di Travaggi Pubrichi into Prinçipato de Monego e dapeu assessô communâ, o l’à creou o Giardin Esòtico, un di ciù originäi e ammiæ parchi da Rivea. O l’à fondou o Comitao de Tradiçioe Monegasche e do 1927 o l’à pubricou A legenda de Santa Devota, poemma naçionale monegasco. Pe seu iniçiativa s’é avuo, à partî da-o 1931, o Festin Monegascu, manifestaçion ch’a nasceiva da-a conlaboaçion di comitæ de tradiçioin de Monego, Menton, e Ventemiggia, in parallelo a-a pubricaçion de A Barma Grande, antologia ch’a cheuggeiva tutti i anni a produçion di scrittoî intemeli in lengua ligure. O l’é ascì autô de testi tiatrali. Atre euvie: _Bülüghe munegasche_ (1941), _Quelques notes sur le traditions de Monaco_ (1960). Inta conteisa tra Italia e Fransa pe-o possesso de tære ligure «inredente» o Notari, comme monegasco o l’ambiva à poñise comme ombrissallo da bansa.
Italiano: # Luigi Domenico Farina (1831–1907)

L’avvocato e procuratore Luigi Domenico Farina, uno tra i più reputati dei suoi tempi, fu tra i continuatori del Piaggio nella redazione del Lunäio do Sciô Regiña, di cui curò la compilazione tra il 1864 e il 1876, dopo Giovanni Casaccia e Luigi Doria. Di spiriti liberali e repubblicani come il contemporaneo Luggi Pedevilla e come il predecessore Giovanni Casaccia, non mancò di satireggiare il Governo sabaudo dalle pagine dell’almanacco e di rimpiangere in versi «quei tempi fortunati / quando eravamo ancora repubblicani». Fra le sue opere più note si ricordano La fiaba della bella Rosaspina e I sette Zuavi. Poeta principalmente civile e politico, è a tutt’oggi inedito in volume e la poesia che qui presentiamo, di perenne attualità, è tratta dal Lunario del Sig. Regina per il 1874.

Ligure: # Luiggi Domenego Fæña (1831–1907)

L’avvocato e procuou Luiggi Domenego Fæña, un di ciù avvoxæ di seu tempi, o l’é stæto tra i continuatoî do Piaggio inta redaçion do Lunâio do Sciô Regiña, do quæ o s’é occupou tra o 1864 e o 1876, dòppo o Gioane Casassa e o Luiggi Döia. De idee libeale e repubricañe comme o contemporaneo Luggi Pedevilla e comme o predeçessô Gioane Casassa, o no l’à mancou de satirezzâ o Goerno sabaudo da-e pagine de l’armanacco e de rincianze in versci «quelli tempi fortunæ / ch’eimo ancon repubrichen». Tra e seu euvie ciù conosciue, s’arregòrda A föa da bella Reusaspiña e I sette zuavi. Poeta sorvetutto çivile e politico, o l’é ancon oua inedito in volumme e a poexia che chì presentemmo, de perenne attualitæ, a l’é tiâ feua da-o Lunäio pe-o 1874.
Italiano: # Luigi Panero (1903–1960)

Floricultore loanese, morì assassinato per oscuri motivi e l’assassino (o gli assassini) non fu mai trovato. La sua produzione poetica è da molti avvicinata a quella del Firpo, per il vivo sentimento della natura che offre spunti a meditazioni a carattere intimistico ed esistenziale appena accennate.

Ligure: # Luiggi Panê (1903–1960)

Floricultô de Leua, o l’é mòrto assascinou pe de raxoin desconosciue e l’assascin (ò i assascin) o n’é mai stæto attrovou. A seu produçion poetica a l’é da tanti avvexinâ à quella do Firpo, pe-o vivo sentimento da natua ch’o l’exibisce occaxoin à de meditaçioin à carattere intimistico e existençiale à ïsa à ïsa accennæ.